CELEX: C2005/057/44
Language: da
Date: 2005-03-05 00:00:00
Title: Sag T-461/04: Sag anlagt den 1. december 2004 af Imagination Technologies Ltd mod Kontoret for Harmonisering i det Indre Marked (Varemærker og Design)

5.3.2005   
            
            
               DA
            
            
               Den Europæiske Unions Tidende
            
            
               C 57/26
            
         Sag anlagt den 1. december 2004 af Imagination Technologies Ltd mod Kontoret for Harmonisering i det Indre Marked (Varemærker og Design)
   (Sag T-461/04)
   (2005/C 57/44)
   Processprog: engelsk
   Ved De Europæiske Fællesskabers Ret i Første Instans er der den 1. december 2004 anlagt sag mod Kontoret for Harmonisering i det Indre Marked (Varemærker og Design) af Imagination Technologies Ltd, Hertfordshire (Det Forenede Kongerige), ved barrister M. Edenborough og solicitors P. Brownlow og N. Jenkins.
   Sagsøgeren har nedlagt følgende påstande:
   
               —
            
            
               Afgørelse 108/2004-2 truffet af Andet Appelkammer annulleres.
            
         
               —
            
            
               Afgørelse truffet den 12. september 2003 af Undersøgelsesafdelingen annulleres.
            
         
               —
            
            
               EF-varemærkeansøgning nr. 2 396 075 hjemvises til Harmoniseringskontoret eller subsidiært til appelkammeret til fornyet behandling.
            
         
               —
            
            
               Harmoniseringskontoret tilpligtes at betale sagsøgerens omkostninger i forbindelse med sagen for Retten samt sagen for appelkammeret og omkostningerne ved sagens behandling i Undersøgelsesafdelingen.
            
         Søgsmålsgrunde og væsentligste argumenter:
   
               EF-varemærket, der søges registreret:
            
            
               Ordmærket »PURE DIGITAL« for varer og tjenesteydelser i klasse 9 og 38 (elektriske og elektroniske apparater til multimediaunderholdningssystemer, videoapparater, computer hardware, tilvejebringelse af telekommunikationsadgang til computer databaser og internettet) – ansøgning nr. 2 396 075.
            
         
               Undersøgerens afgørelse
            
            
               Afslag på ansøgningen.
            
         
               Appelkammerets afgørelse:
            
            
               Afslag på klagen.
            
         
               Søgsmålsgrunde:
            
            
               Tilsidesættelse af artikel 7, stk. 1, litra b), og artikel 7, stk. 1, litra c), i Rådets forordning nr. 40/94.